**APSTIPRINĀTS**

Iepirkuma komisijas

2016.gada 31.oktobra sēdē,

protokols Nr.1

**IEPIRKUMA**

Publisko iepirkumu likuma 8.2 panta kārtībā

**„latvijas Etnogrāfiskā brīvdabas muzeja**

**ugunsdrošības inventāra piegāde”**

**NOTEIKUMI**

Iepirkuma identifikācijas Nr. LEBM 2016/11

RĪGA, 2016

**I Vispārīgā informācija**

1. **Pasūtītājs**

Latvijas Etnogrāfiskais brīvdabas muzejs (turpmāk – Pasūtītājs), reģ. Nr. 90000053011, adrese: Bonaventuras iela 10, Rīga, LV-1024,

tālr. + 371 67994510,

e-pasts: info@brivdabasmuzejs.lv; [www.brivdabasmuzejs.lv](http://www.brivdabasmuzejs.lv)

kontaktpersona, kurai elektroniski iesniegt jautājumus par iepirkumu:

Ģirts Vīgants, direktora vietnieks saimnieciskajos darbos,

e-pasts: info@brivdabasmuzejs.lv

1. **Iepirkuma nosaukums, identifikācijas numurs, un iepirkuma procedūras veids:**

Latvijas Etnogrāfiskā brīvdabas muzeja ugunsdrošības inventāra piegāde

Iepirkuma identifikācijas Nr. LEBM 2016/11

Iepirkums tiek veikts Publisko iepirkumu likuma 8.2 panta noteiktajā kārtībā Iepirkuma nomenklatūras kods: CPV kods: **35111000-5** „Ugunsdzēsības aprīkojums”

1. **Iepirkuma priekšmets**

Latvijas Etnogrāfiskā brīvdabas muzeja ugunsdrošības inventāra piegāde saskaņā ar tehnisko specifikāciju (noteikumu 1.pielikums).

1. **Paredzamā līgumcena**

12 000,00 EUR (bez PVN)

1. **Iepirkuma līguma termiņš**

līdz 2016.gada 12.decembrim

**II Pretendenta piedāvājuma iesniegšanas kārtība**

1. Piedāvājums jāiesniedz līdz 2016.gada 11.novembrim, plkst. 10:00, Rīgā, Bonaventuras iela 10, Latvijas Etnogrāfiskā brīvdabas muzeja administrācijā, iesniedzot to personīgi vai atsūtot pa pastu. Pretendentiem, kuri piedāvājumus nosūta pa pastu, ir jānodrošina to piegāde šajā punktā norādītajā adresē līdz piedāvājumu iesniegšanas termiņam. Piedāvājums, kas Latvijas Etnogrāfiskā brīvdabas muzejā tiks saņemts pēc minētā termiņa, neatvērts tiks nosūtīs atpakaļ iesniedzējam.
2. Pretendentam jāiesniedz viens piedāvājuma oriģināls dokumentārā veidā papīra formā ar norādi “ORIĢINĀLS”.
3. Visiem piedāvājumā ietvertajiem dokumentiem, materiāliem jābūt caurauklotiem un aizzīmogotiem vienā sējumā tā, lai nebūtu iespējams no piedāvājuma atdalīt lapas. Piedāvājuma lapām jābūt secīgi sanumurētām. Piedāvājuma aizmugurē jānorāda un ar pretendentu pārstāvēt tiesīgās vai pilnvarotās personas parakstu jāapliecina piedāvājuma lapu kopējais skaits.
4. Piedāvājums jāiesniedz vai jānosūta pa pastu vienā slēgtā, aizzīmogotā iepakojumā vai aploksnē. Uz iepakojuma vai aploksnes jānorāda:

|  |
| --- |
| Latvijas Etnogrāfiskais brīvdabas muzejsBonaventuras iela 10, Rīga, LV-1024Pretendenta nosaukumsPretendenta adreseIepirkumam„Latvijas Etnogrāfiskā brīvdabas muzeja ugunsdrošības inventāra piegāde” (iepirkuma identifikācijas Nr. LEBM 2016/11)Neatvērt līdz 2016.gada 11.novembrim, plkst. 10:00! |

1. Piedāvājums sastāv no atlases dokumentiem, tehniskā piedāvājuma un finanšu piedāvājuma.
	1. **Atlases dokumenti:** Atlases dokumenti sastāv no šo noteikumu 22.punktā minētajiem dokumentiem.
	2. **Tehniskais piedāvājums:** Tehnisko piedāvājumu sagatavo saskaņā ar šo noteikumu 23.punktā minētajām prasībām.
	3. **Finanšu piedāvājums:** Finanšu piedāvājumu sagatavo saskaņā ar šo noteikumu 24.punktā minētajām prasībām.
2. Piedāvājumā iekļauto dokumentāciju paraksta pretendentu pārstāvēt tiesīga vai pilnvarota persona. Gadījumā, ja piedāvājumā iekļauto dokumentāciju paraksta pilnvarota persona, piedāvājumam pievieno attiecīgu pilnvaru.
3. Piedāvājums jāsagatavo latviešu valodā.
4. Piedāvājumā iekļautajiem dokumentiem jābūt datora izdrukas veidā, skaidri salasāmiem. Vārdiem un skaitļiem jābūt bez iestarpinājumiem vai labojumiem. Ja kāds no piedāvājumā iekļautajiem dokumentiem ir svešvalodā, tad pretendents pievieno apliecinātu šā dokumenta tulkojumu latviešu valodā, saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”.
5. Dokumentu kopijas jāapliecina normatīvajos aktos noteiktajā kārtībā. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
6. **Piedāvājuma apjoms:** Pretendents piedāvājumu iesniedz par visu iepirkuma priekšmeta apjomu. Iepirkums nav sadalīts daļās.
7. **Piedāvājuma grozīšana vai atsaukšana:** Pēc piedāvājumu iesniegšanas termiņa beigām pretendents nevar savu piedāvājumu grozīt vai atsaukt.

**III Nosacījumi pretendenta dalībai iepirkumā**

1. Pretendentu atlases prasību izpilde ir obligāta visiem pretendentiem, kas vēlas iegūt tiesības slēgt iepirkuma līgumu.
2. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, normatīvajos aktos noteiktajos gadījumos.
3. Pretendenta finanšu apgrozījums pēdējā noslēgtā gadā (2015.gads) ir ne mazāks kā EUR 12 000.00 (divpadsmit tūkstoši euro un 00 centi).
4. Pretendentam, iepriekšējo 2 (divu) gadu laikā (t.i. 2014., 2015. *un līdz piedāvājumu iesniegšanas dienai, proti, 2016.gada 11.novembrim*)ir bijusi pieredze ugunsdrošības inventāra piegādē.

Ugunsdrošības inventāra piegādēm ir jābūt notikušām, un par tām ir iespējams saņemt pozitīvu pasūtītāja atsauksmi.

1. Pretendentam jānorāda visi apakšuzņēmēji, un apakšuzņēmēja apakšuzņēmēji.

**IV Pretendenta iesniedzamie dokumenti**

1. **Pretendenta atlases dokumenti**
	1. Pretendenta parakstīts pieteikums dalībai iepirkumā, kurš sagatavots saskaņā ar noteikumu 2.pielikumā pievienoto veidni.
	2. Pretendenta rakstisks aprēķins par finanšu apgrozījumu par pēdējo noslēgto gadu (2015.gads), klāt pievienojot peļņas – zaudējumu aprēķinu par katru norādīto finanšu gadu.
	3. Pretendenta sagatavots pieredzes saraksts par ugunsdrošības inventāra piegādi saskaņā ar noteikumu 3.pielikumā pievienoto veidni, klāt pievienojot 1 (vienu) pasūtītāja pozitīvu atsauksmi un aktu par ugunsdrošības inventāra piegādes kopiju.
	4. Ja pretendents paredzējis piesaistīt apakšuzņēmēju, tad pretendents iesniedz piesaistīto apakšuzņēmēju sarakstu (veidni) (noteikumu 4.pielikums), norādot katram apakšuzņēmējam izpildei nododamo līguma daļu saskaņā ar tehnisko specifikāciju vai tāmi un pievienojot finanšu aprēķinus, kas norāda līgumā nododamo daļu procentuāli vērtību.
2. **Tehniskais piedāvājums**
	1. Pretendents tehnisko piedāvājumu (atbilstošu noteikumu 5.pielikumam) sagatavo brīvā formā atbilstoši noteikumu nosacījumiem un iepirkuma tehniskās specifikācijas prasībām (noteikumu 1.pielikums).
	2. Tehniskais piedāvājums jāsagatavo tā, lai iepirkuma komisijai būtu iespējams pārliecināties par pretendenta tehniskās specifikācijas prasību izpildi nepārprotamā veidā.
3. **Finanšu piedāvājums**
	1. Finanšu piedāvājumu sagatavo atbilstoši noteikumiem pievienotajai finanšu piedāvājuma veidnei (noteikumu 6.pielikums).
	2. Finanšu piedāvājumā pretendentam jāietver visi izdevumi un izmaksas, kas rodas pretendentam, lai pilnīgi un pienācīgā kvalitātē sniegtu tehniskajā specifikācijā minēto pakalpojumu. Pasūtītājs nemaksās nekādus pretendenta papildus izdevumus, kas nebūs iekļauti finanšu piedāvājumā.
	3. Finanšu piedāvājumā visas cenas norāda *euro* (EUR) bez pievienotās vērtības nodokļa.
	4. Pretendents nedrīkst iesniegt Finanšu piedāvājuma variantus.

**V Piedāvājuma vērtēšana** **un izvēles kritēriji**

25. Pēc piedāvājuma iesniegšanas termiņa beigām iepirkuma komisija izvērtē iesniegtos piedāvājumus atbilstoši noteikumu prasībām un kritērijiem.

26. Pretendents, kura iesniegtie dokumenti neatbildīs noteikumu un iepirkuma tehniskās specifikācijas prasībām, no tālākas vērtēšanas tiks izslēgti.

27. Pirms pretendenta izslēgšanas no turpmākās dalības iepirkuma procedūrā, iepirkuma komisija izvērtē pretendenta iesniegto dokumenta/u trūkuma būtiskumu un to ietekmi uz iespēju izvērtēt pretendenta atbilstību kvalifikācijas prasībām un iesniegto piedāvājumu pēc būtības.

28. Ja pretendents nav iesniedzis visus noteikumos prasītos dokumentus vai tajos sniegtās informācijas saturs vai forma neatbilst iepirkuma noteikumu prasībām, iepirkuma komisija pretendentu no tālākas līdzdalības iepirkuma procedūrā izslēdz.

29. Iepirkuma komisija katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.

30. Piedāvājumu vērtēšanu iepirkuma komisija veic 4 (četros) posmos.

31. Piedāvājumu izvērtēšanas posmi:

**31.1. 1. posms** – Piedāvājumu noformējuma pārbaude

Iepirkuma komisija pārbauda, vai piedāvājums sagatavots un noformēts atbilstoši noteikumu 8., 9., 10., 11., 12., 13., 14. un 15. punktā norādītajām prasībām.

**31.2. 2. posms** – Pretendentu atlase

Iepirkuma komisija novērtē, vai iesniegtie pretendentu atlases dokumenti apliecina pretendenta atbilstību noteikumu III sadaļā „Nosacījumi pretendenta dalībai iepirkumā” un 22.punktā norādītajām kvalifikācijas prasībām.

**31.3. 3. posms** – Tehnisko piedāvājumu atbilstības pārbaude.

Iepirkuma komisija novērtē, vai tehniskais piedāvājums atbilst noteikumu 23. punktā un noteikumu 1.pielikumā (tehniskā specifikācija) norādītajām prasībām.

**31.4. 4. posms** – Finanšu piedāvājumu vērtēšana:

31.4.1. Iepirkuma komisija izvērtē, vai Pretendenta iesniegtais finanšu piedāvājums atbilst iepirkuma noteikumu 24.punktā noteiktajām prasībām, un pārbauda, vai finanšu piedāvājumā nav aritmētisko kļūdu (noteikumu VI sadaļa „Aritmētisko kļūdu labošana un nepamatoti lēta piedāvājuma noteikšana”);

31.4.2. Iepirkuma komisija pārbauda, vai piedāvājums nav nepamatoti lēts (noteikumu VI sadaļa „Aritmētisko kļūdu labošana un nepamatoti lēta piedāvājuma noteikšana”);

31.4.3. Iepirkuma komisija no visiem iepriekšējo izvērtēšanas posmu prasībām atbilstošajiem piedāvājumiem **izvēlas piedāvājumu ar viszemāko piedāvāto līgumcenu.**

32. Iepirkuma komisija par iepirkuma uzvarētāju atzīs pretendentu, kura iesniegtais piedāvājums ir atbilstošs noteikumu un iepirkuma tehniskās specifikācijas prasībām ar viszemāko cenu.

# **VI Aritmētisko kļūdu labošana un nepamatoti lēta piedāvājuma noteikšana**

33. Piedāvājumu vērtēšanas laikā iepirkuma komisija pārbauda, vai nav aritmētisko kļūdu un rīkojas saskaņā ar Publisko iepirkumu likuma 56.panta trešo daļu.

34. Ja iepirkuma komisija finanšu piedāvājumā konstatē aritmētiskās kļūdas, tā šīs kļūdas izlabo.

35. Turpmākajā piedāvājumu vērtēšanā, iepirkuma komisija ņem vērā tikai šo noteikumu sadaļā noteiktajā kārtībā labotās kļūdas.

36. Iepirkuma komisija pārbauda, vai piedāvājums nav nepamatoti lēts, un rīkojas saskaņā ar Publisko iepirkumu likuma 48.panta noteikumiem.

37. Ja iepirkuma komisija konstatē, ka konkrētais piedāvājums varētu būt nepamatoti lēts, tad pirms šī piedāvājuma noraidīšanas rakstveidā pieprasa pretendentam detalizētu paskaidrojumu par būtiskajiem piedāvājuma nosacījumiem.

38. Ja, izvērtējot pretendenta sniegto paskaidrojumu, iepirkuma komisija konstatē, ka pretendents nav pierādījis, ka tam ir pieejami tādi piedāvājuma nosacījumi, kas ļauj noteikt tik zemu cenu, iepirkuma komisija atzīst piedāvājumu par nepamatoti lētu un tālāk to neizskata.

# **VII Paziņojums par pieņemto lēmumu**

39. Paziņojums par pieņemto lēmumu tiks paziņots pretendentiem Publisko iepirkumu likuma noteiktajā kārtībā.

# **VIII Iepirkuma līguma noslēgšana**

40. Pasūtītājs slēdz iepirkuma līgumu ar iepirkuma komisijas izraudzīto pretendentu.

41. No pieņemtā lēmuma paziņošanas dienas, Pasūtītājs slēdz iepirkuma līgumu ar iepirkuma komisijas izraudzīto pretendentu. Pretendentam atsakoties slēgt iepirkuma līgumu, Pasūtītajam ir tiesības noraidīt (vai izslēgt) izvēlēto Pretendentu un slēgt līgumu ar nākošo Pretendentu, kurš no visiem iepriekšējo izvērtēšanas posmu prasībām atbilstošajiem piedāvājumiem ir ar viszemāko piedāvāto līgumcenu.

42. Pasūtītājs ir tiesīgs pārtraukt iepirkumu un neslēgt līgumu, ja tam ir objektīvs pamatojums.

43. Grozījumus iepirkuma līgumā izdara, ievērojot Publisko iepirkumu likuma 67.1 panta noteikumus.

# **IX pielikumi**

1.pielikums Tehniskā specifikācija

2.pielikums Pieteikums par dalību iepirkumā (veidne)

3.pielikums Pretendenta pieredze (veidne)

4.pielikums Pretendenta piesaistīto apakšuzņēmēju saraksts (veidne)

5.pielikums Tehniskais piedāvājums (veidne)

6.pielikums Finanšu piedāvājums (veidne)

Iepirkuma komisijas priekšsēdētājs Ģ.Vīgants